CELEX: 62007CJ0016
Language: lt
Date: 2008-10-09
Title: 2008 m. spalio 9 d. Teisingumo Teismo (ketvirtoji kolegija) sprendimas. # Marguerite Chetcuti prieš Europos Bendrijų Komisiją. # Apeliacinis skundas - Viešoji tarnyba - Institucijos vidaus konkursas - Paraiškos dalyvauti konkurse atmetimas - Leidimo dalyvauti konkurse sąlygos. # Byla C-16/07 P.

TEISINGUMO TEISMO (ketvirtoji kolegija) SPRENDIMAS
      2008 m. spalio 9 d.
      Byla C‑16/07 P
      Marguerite Chetcuti
      prieš
      Europos Bendrijų Komisiją
      „Apeliacinis skundas – Viešoji tarnyba – Institucijos vidaus konkursas – Kandidatūros atmetimas – Leidimo dalyvauti konkurse sąlygos“
      Dalykas: Apeliacinis skundas dėl 2006 m. lapkričio 8 d. Europos Bendrijų Pirmosios instancijos teismo sprendimo Chetcuti prieš Komisiją (T‑357/04, Rink. VT p. I‑A‑2‑0000 ir II‑A‑2‑0000), panaikinimo.
      
      Sprendimas: Atmesti apeliacinį skundą.
      
      Santrauka
      1.        Pareigūnai – Kitų tarnautojų įdarbinimo sąlygos – Laikinasis tarnautojas – Pagalbinis darbuotojas – Atskyrimo kriterijus
      (Kitų tarnautojų įdarbinimo sąlygų 2 ir 3 straipsniai)
      2.        Pareigūnai – Įdarbinimas – Institucijos vidaus konkursas – Leidimas dalyvauti pagalbiniams darbuotojams – Pareiga – Nebuvimas
      1.        Iš Pareigūnų nuostatų ir Kitų tarnautojų įdarbinimo sąlygų matyti, kad skiriasi pagalbinių darbuotojų ir pareigūnų bei laikinųjų
         tarnautojų administracinis statusas, priėmimo į darbą reikalavimai ir įdarbinimo sąlygos. Iš šių skirtumų matyti, jog pagalbiniai
         darbuotojai Bendrijos institucijose įdarbinami nenuolatinėms pareigoms užimti. Atvirkščiai, pagalbinio darbuotojo darbo sutarties
         ypatumas – įdarbinimo nestabilumas laiko požiūriu, nes ši sutartis naudojama, tik kai reikia pavaduoti ar atlikti trumpalaikes,
         dėl skubos atsiradusias ar aiškiai neapibrėžtas administracines užduotis. Todėl pagalbiniai darbuotojai yra atskira kategorija,
         atitinkanti įvairius juos įdarbinančių institucijų poreikius.
      
      2.        Pagal Pareigūnų tarnybos nuostatų ir Kitų tarnautojų įdarbinimo sąlygų sistemą ir tikslą, nors Paskyrimų tarnyba turi teisę
         leisti pagalbiniams darbuotojams dalyvauti institucijos vidaus konkurse, vis dėlto ji neprivalo kiekviename tokiame konkurse
         leisti dalyvauti visiems institucijoje dirbantiems asmenims. Tokia pareiga pažeistų didelę diskreciją, kuri pripažinta Bendrijos
         institucijoms organizuojant savo padalinių darbą ir ypač nustatant, remiantis tarnybos interesais, konkurso tvarką ir sąlygas.